b'\n_START_ARTICLE_\nAlfred Hermann Fried\n_START_SECTION_\n\xc5\xbdivljenje\n_START_PARAGRAPH_\nFried je pri petnajstih letih pustil \xc5\xa1olo in pri\xc4\x8del z delom v knjigarni. Leta 1883 se je preselil v Berlin, kjer je \xc5\xbee leta 1887 odprl svojo lastno knjigarno. Kot odmev in v podporo izdaji Berthe von Suttner Die Waffen nieder! (Polo\xc5\xbeite oro\xc5\xbeje) sta leta 1889 on in von Suttnerjeva pri\xc4\x8dela leta 1892 izdajati revijo z istim imenom. Velik pomen sta dala razlagam in dejavnostim, ki bi omogo\xc4\x8dale daljnoro\xc4\x8dni mir._NEWLINE_Leta 1892 je bil soustanovitelj Nem\xc5\xa1kega mirovnega dru\xc5\xa1tva. \xc5\xa0teje za enega od idejnih o\xc4\x8detov sodobne organizacije, ki bi zagotavljala svetovni mir, torej organizacije, kakr\xc5\xa1ni sta Liga narodov ali Organizacija zdru\xc5\xbeenih narodov._NEWLINE_Fried je bil tudi pomemben \xc4\x8dlan gibanja za jezik esperanto. Leta 1903 je izdal tudi u\xc4\x8dbenik tega jezika. Leta 1911 je bil nagrajen za svoje mirovni\xc5\xa1ko delo z Nobelovo nagrado za mir. Med prvo svetovno vojno se je preselil v \xc5\xa0vico, umrl pa je na Dunaju leta 1921.'